|  |  |
| --- | --- |
|  | Tiu ĉi artikolo temas pri la **filino de la profeto Mohamedo**. Pri la *portugala urbo* vidu sub Fátima |

**Fatima** (606-632) estis filino de profeto Mohamedo,
ŝia kompleta nomo estas **Fatima bint Muhamad ibn 'Abdalah ibn 'Abd Al-Mutalib ibn Haŝim** (arabe فاطمة بنت محمد - Fāṭima bint Muḥammad). Sed ŝi ankaŭ estas konata per la nomoj **Fatima az-Zahra** (arabe فاطمة الزهراء) kaj *Sajidino Nisa' al-Alamin* (سيدة نساء العالمين = „sinjorino inter la virinoj de la mondoj").

Fatima estis la kvara kaj plej juna filino de profeto Mohamedo de ties unua kaj dum longa tempo sola edzino Ĥadiĝa bint Ĥuŭajlid. Fatima edziniĝis al Ali ibn Abi Talib.

Al tiu geedza paro naskiĝis du filoj, Hasan kaj Ĥusejn, de kiuj devenas la unua islama dinastio en Nordafriko (909-1171), la Fatimidoj, kies potenco estis ĉesigita nur en la 12-a jarcento per Saladino.

Honorigoj
---------

Fatima estis la sola inter la gefiloj de Mohamedo, kies filoj plenkreskis. Fatima do apartenis al la *„Ahl al-Bajt"* (أهل البيت = „familio de la (profeta) domo").

La mano de Fatima kiel talismano por ŝirmi kontraŭ malfeliĉo
Fatima estas aparte honorata de la ŝijaanoj: kiel sola virino ŝi apartenas al la „Dekkvar perfektaj" kune kun Mohamedo kaj la Dekdu imamoj. Ŝi perdis infanon dum batalo kun la dua kalifo Umar ibn al-Ĥattab, kiam ŝi klopodis teni sian dompordon fermita kontraŭ la perforta eniro de Abu Bakr kaj la kalifo.

La suferoj de Fatima post la morto de ŝia patro, ŝia kverelo kun ties juna edzino Aiŝa kaj ŝia batalo kontraŭ Abu Bakr kaj Umar ibn al-Ĥattab estas centra dogmo de ŝijaismo. Fatima mortis en eta ĉambreto pro la suferoj pri la morto de sia patro kaj pro ŝiaj vundoj ricevitaj dum la batalo ĉe la dompordo.

Ĉar ŝia edzo ne estis akceptita kiel rekta posteulo de Mohamedo, ŝi proteste insistis, ke ŝia tombo restu kaŝita, kaj ĝis hodiaŭ neniu scias, kie en Medino ĝi estas.

Ali, post longa batalo kontraŭ Aiŝa, tamen fariĝis kalifo en 656. Liaj anoj, kiuj kiel „Ŝija" (= la partio) poste disiĝis de la ĉefa islama movado, adoras *Fatima*n kiel sanktulinon, ĉar el ŝi devenas la solaj viraj nepoj de la profeto.

|  |
| --- |
| Parto de serio
**Islamo**

**Historio de islamo** |
| **Kredo kaj praktikoj** |
| Unueco de Dio  Konfeso de kredo  Preĝo • Fasto  Pilgrimo • Almozo • Moskeo |
| **Ĉefaj personecoj** |
| Mohamedo 
Ali • Abu Bakr
Samtempuloj de Mohamedo 
Membroj de hejmo de Mohamedo
Profetoj de Islamo |
| **Tekstoj kaj leĝoj** |
| Korano • Sunao • Ŝario  Legislativo Biografioj de Mohamedo |
| **Branĉoj de islamo** |
| Sunaismo (Salafismo, Ŭahabismo) • Ŝijaismo • Sufiismo •  Ĥariĝismo (Ibadismo) |
| **Sociopolitikaj aspektoj** |
| Arto • Arkitekturo  Urboj • Kalendaro  Scienco • Filozofio  Religiaj gvidantoj  Virinoj en islamo  Politika islamo • Ĝihado
Liberalisma islamo |
| **Vidu ankaŭ** |
| Vortareto de islamaj nocioj  Listo de islamaj terminoj  Listo de signifaj moskeoj  Listo de artikoloj pri islamo |

Vidu ankaŭ
----------

* Okulo de Fatima
* Mano de Fatima
* Martirigo de Fatima

Eksteraj ligiloj
----------------

* Kategorio Fatima bint Muhamad en la Vikimedia Komunejo (Multrimedaj datumoj)

* angle University of Southern California: Fatima-biografio Arkivigite je 2008-05-09 per la retarkivo Wayback Machine


|  |  |
| --- | --- |
| Bibliotekoj | * PeEnEo: 241552
* GND: 118532030
* LCCN: n82010587
* VIAF: 26151776785718011714
* ISNI: 0000 0001 2126 3430
* LIBRIS: 136967
* SUDOC: 125424019
* BNF: 13622076r
 |